Victor Costache, întrebat de ce a venit în Prlament, deși procedura îi cerea autoizolare 14 zile: ”Trebuie actualizată. Dacă stăm după proceduri, nu mai facem nimic”

Ministrul propus pentru sănătate Victor Costache a preferat să meargă personal la audierile din Parlament, după ce a fost testat pentru coronavirus și rezultatul a fost negativ.

Costache a avut un schimb de replici cu senatorul PSD, Florian Boldog. Social-democratul l-a întrebat pe ministrul propus pentru sănătate dacă nu ar fi trebuit să stea acasă două săptămâni, în izolare, pentru că a fost în contact cu o persoană infectată cu noul coronavirus.

În replică Costache a răspuns în comisia de audiere din Parlament că procedura trebuie schimbată și “dacă stăm după proceduri nu mai facem nimic”

Victor Costache a primit aviz negativ din partea Comisiei pentru audierea miniștrilor.

Sursa foto: Inquam Photos / Octav Ganea